ভি 


০০৫০... 

বাবা-মার! সকলেই প্রতিনিয়ত শিশুকে গ'ড়ে তোলার 
চেষ্টা করছেন কিন্ত তাদের চেষ্টা-যত্ সত্বেও প্রায়ই তারা 
ছোটদের নিয়ে নানান মুস্কিলে পড়েন--এ নিয়ে তাদের 
মনে নানান জিজ্ঞাসাও জাগে । বাস্তবিকই ছোটদের 
মনকে খুব ছোটবেলা থেকে ঠিক মত বুঝতে ও পরিচালিত 
না করতে পারলে, পরবর্তীকালে বাবা-মাদের নানান 
অঙ্থবিধায় পড়তে তো হয়ই--তা ছাড়াও মনোবিজ্ঞানীর। 
বলেন, বয়স্কদের মধ্যেও সময় সময় যেসব মানসিক ব্যাধি 
দেখা যায়, তারও মূল নিহিত থাকে, শিশুকালে মন তার 
সহজ গতিতে বিকাশ লাভ না করতে পারার মধ্যে। 
কাজেই শিশুদের সেই বহুবিচিত্ মনের ধারার সঙ্গে 
পরিচিত, হয়ে অভিভাবকরা খঁতে ছোটদের স্বাধীন 
দেশের উপযোগ সুস্থ ও সবল*সনী প্রয়োজনীয় নাগরিক 
করে গ’ড়ে তুলতে পারেন, সেই উদে নিয়ে, শিশু লালন 
ও পরিচালন সংক্রান্ত বিশেষ বিশেষ সমস্তাগুলির উপর 
আলোকপাত করে, এই-পুস্তিকাম৷লা প্রকাশের 
করা হয়েছে । 

শিশু-মনোবিজ্ঞানের মতন একটি জটিল বি 
স্বতঃপ্রবৃ হয়ে আপন রচন৷ সম্তারে সহজ 
করে তোলার ভাব নিয়েছেন, 
খণের অস্ত নাই_তাই আশা 
কল্যাণকামী মাত্রেই এই প্রচেষ্টা 
সমাদর করবেন। 


আয়োজন 


বয়কে যারা 
ও সর্বজনগ্রাহ্থ 
দের কাছে আমাদের 
করি শিশু ও কিশোর 
ক সমাদৃত করে তাদের 


সম্পাদক 


নি ic Me 53 AA 

a ৯. ৯১ 

কিশোর কল্যাণ কেন্দ্র 
হাওড়া 


* ভুমিকা! 

আজকের দিনে শিশু-মনোবিজ্ঞানের মতন একটি বিষয়কে 
সাধারণের কাজে লাগাবার যে অতি প্রয়োজন আছে, ত| কেউই 
অস্বীকার করেন না। বন্ততঃ বিজ্ঞান যখন মানুষের কল্যাণে 
নিয়োজিত হয়, তখনই তার যথার্থ সার্থকতা । বিশেষভাবে সে বিজ্ঞান 
বদি ব্যক্তি_তথ পরিবার ও সমগ্র সমাজের ভবিষ্যতের সুখ, শাস্তি ও 
পরিপূর্ণ বিকাশের দিকে দৃষ্টি দেয়, তবে তার দানকে আমরা উপেক্ষ! 
করতে পারি না। এই পুস্তিকার উদ্যোক্তরা তাই যখন আমাকে 
'অড়বদধ শিশু" দের পরিচালন। সম্বন্ধে কিছু লিখে দিতে অন্তুরোধ জানান, 
তখন বিজ্ঞানের এই কল্যাণকর দিকটির কথ] ভেবে আমি সানন্দে তাদের 
কাছে সাহায্য করার স্বীকৃতি জানাই। কিন্তু বাস্তবে গিয়ে দেখি, তথা- 
কথিত “জড়বুদ্ধি শিশুদের মানুষ করে তোলা সাধারণ মা-বাবার পক্ষে 
এক রকম অসস্তবই। একমাত্র বিশেষজ্ঞদের পরিচালনায় এদের 
আংশিক ভাবে সমাজের উপযোগী ও আত্মনির্ভরশীল মানুষ করে তোলা 
সম্তব। তবে এদের কথা আলোচনা করতে গিয়ে এমন আর এক- 
শ্রেণীর শিশুদের কথা আমার মং 
ঠিকমত পরিচালনার অভ বোঝার ফলে মানসিক 
বৃত্তিগুলি পরিপূর্ণ বিকাশ লাভ করতে পারে নাঃ ফলে তারা বোকা 
বলেই পরিচিত হয়-_-চিরকাল সকলের পিছনেই-_রয়ে যায়। এরকম 
শিশু প্রায় সাধারণ সব পরিবাঁরেই মাঝে মাঝে দেখা যায়। এদের সম্বন্ধে 
হতাশ হয়ে পড়ে হাল ছেড়ে দেবার আগে, যদি মা-বাবার! এদের 
‘পিছিয়ে পড়া’র কারণগুলি অনুসন্ধান 


করেন ও সেইমত প্রতিকারের 
ব্যবস্থা করেন' তা হলে বেশীর ভাগ ক্ষেত্রেই তাঁরা লাভবান হবেন । 
তাদেরকে এই কাছে সাহায্য করার উদ নিয়ে অতি সংক্ষিপ্ত ও সংজ 


ভাবে এই পুন্তিকাখানিতে ‘পিছিয়ে পড়া শিশুদের কথা আলোচিত 
হলেও এসনক্রযে 'জড়বুদ্ধি শিশু দের কথাও প্রয়োজন মত বলার চেষ্টা 
করা হয়েছে। কাজেই পুস্তিকাটি ‘জড়বুদ্ধি শিশ্'র দাও 
হিসাবে গ্রহণ করতে উৎস্কুক পাঠকদের কোন অঙথবিধা হব না নিক 
বোধ করি। 


কলিকাতা বিশ্ববিদ্যালয় | 


ব্যবহারিক মনোবিজ্ঞান বিভাগ মায়া 
২৫শে মার্চ, ১৯৫১। ৪৬ 


গত 
*৮ তি. 
টি 11026 ৯- as 


আগনার শিষ্ঠ কি লেখাগড়ায় গিছিয়ে গড়ে ? 


ওপরের কথাটা নিশ্চয়ই আপনাকে ভাবিয়ে তুলছে; তুলবেই। 


আপনি যদি বাবা কিংবা মা হন, ত হলে কথাটা না ভেবেই পারবেন 


না। কারণ, শিশু পিতামাতার বড় আদরের জিনিষ। বড় হয়ে শিশু 
যাতে জীবনে সুপ্রতিষ্ঠিত হতে পারে, তার জীবন যাতে সবদিক দিয়েই 
বিকশিত হয় সেই চেষ্টাই আপনারা, অনুক্ষণ করছেন। কিন্ত অনেক 
সময়েই দেখা বায় যে, মাতা-পিতার একান্তিক ইচ্ছা ও চেষ্টা সত্বেও 
শিশুটি সুস্থ ও সবল দেহ-মনের অধিকারী হতে পারছে পা । আর 
পাচট শিশুর থেকে ক্রমেই সে পিছিয়ে পড়ছে। কেন এই শিশুটা 
অন্য সবার সাথে সমান তালে চল্তে পারছে না, এটা অনেক ভেবেও 
তার অভিভাবকেরা বা চারপাশের আত্মীয়-স্বজন, হিতাকাত্ধীরা বুঝতে 
পারেন না। 

আমরা জানি যে, শিশুর জন্মক্ষণ হ'তেই শিশুর দেহ পুষ্টি লাভ 
করতে থাকে। শিশুর দেহ পুষ্টির সাথে সাথেই তার মানসিক বৃত্তি- 
গুলিও বিকশিত হয়। বয়সের সাথে-সাথে শিশুটি পৃথিবীর সাথে 
পরিচিত হয় ৷ তারপর এমন একদিন আসে যখন মহা আড়ন্বরের সঙ্গে 
শিশুটর হাতেখড়ি হয়। খেলার সাথীদের পাশেই হয়তো! তাকে 
বিগ্কালয়ে গিয়ে বসতে হয়। তার ছোট মাথাটি দিয়ে পাঠ্য পুস্তকের 
জটিল তথ্যগুলি বোঝবার চেষ্টা করতে হয়, কঠিনতর বিষয়গুলি আয়তে 
আনতে হয় । কিন্তু দেখা যায়, সব শিশুর পক্ষে একই সময়ে সমান 
ভাবে বিষয়গুলি আয়ত্ত করা সম্ভব নয়। কেউ খুব অল্প 
সময়েই তার পাঠ সুন্দরভাবে শিখে নিতে পারে, কেউ ত 


নবি 


২ আপনার শিশু কি লেখাপড়ায় পিছিয়ে পড়ে ? 


পারে না। ফলে দেখা বার, একই শ্রেণীর কয়েকটি শিশু অন্য 
শিশুদের - চাইতে এগিয়ে গেছে, কয়েকজন বা পিছিরে গেছে। 

শিক্ষক এই পিছিয়ে-পড়া শিশুটির জন্তু অপেক্ষা করতে পারেন না_- 
অস্ঠান্ত শিশুরাও তাদের এই সঙ্গীটির জন্য সমর নষ্ট করতে পারে না। 
ধীরে ধীরে সমবযস্ক শিশুদের পড়াশুনা শিশুটির কাছে খুবই শক্ত বলেও 
মনে ইয়। ফলে, হয়তো তাকে অপেক্ষাকৃত ছোট ছেলেমেয়েদের সাথে 
পাঠ নিতে হয়। এতে শিশুটির আত্মমধাদার আঘাত লাগে। সে 
নিজের অক্ষমতা উপলব্ধি করতে পারে ও ক্রমে আত্মমধাদ| বা আত্ম- 
বিশ্বাস হারিয়ে ফেলে । নিজের অক্ষমতা সম্বন্ধে সে এত বেশী সচেতন 
হয়ে পড়ে যে, বাইরের পৃথিবীর সাথে মিশতে লজ্জা বোধ করে। ফলে, 


₹ ভবিষ্যতে শিশুটি কিছুতেই সুস্থ মনের অধিকারী হতে পারে না। কেন 


শিশুরা এমনটি হর ভেবে দেখেছেন কি? 
পিছিয়ে পড়ার কারণ 


শিশুদের এই পিছিয়ে পড়ার কারণ নিয়ে অনেক অনুসন্ধান করে 
জানা গেছে যে, শিশুদের এই অক্ষমতা প্রায় যাটটি কারণে হতে পারে । 
এর থেকে বলা যায় যে, সব শিশুর পিছিয়ে পড়ার কারণ এক নয়। অন্য 
সব কারণ ছেড়ে দিলেও দেখ। যায় যে, প্রতে।ক ‘পিছিয়ে পড়া” শিশুরই 
অক্ষমতার কারণ অন্ততঃপক্ষে তিনটি । এইসব কারণের কতকগুলি 
দৈহিক, কতকগুলি মানসিক, কতকগুলি শিশুর সহজাত ও কতকগুলির 
জন্য আবার শিশুর পারিপার্থিক অবস্থাও দায়ী। শিশুদের পিছিয়ে 
পড়ার জন্য এই কারণগুলির কোনটা কমবেশী কতখানি দায়ী, তা সঠিক 
ভাবে বলা না গেলেও, মনস্তাত্বিকদের আবিষ্কৃত তথ্য হতে জানা যায় 
যে, এই পিছিয়ে পড়ার জন্য -দারীঃ $- অংশ শিশুর দৈহিক 
অন্থুস্থতা, ₹ অংশ শিশুর সামাজিক ব্যবস্থা, ৯ অংশ শিশুর 


2 


আপনার শিস্ত' কি লেখাপড়ার পিছিয়ে পড়ে ? ৩ 


প্রকৃতিগত দোষ, ৪ অংশ শিশুর বুদ্ধির স্বলত| ও উ অংশ শিশুর 
বিদ্যালয়ের ব্যবস্থা ৷ 


শিশুর শারীরিক অসুস্থতা 


প্রথমে ' শিশুর দৈহিক অলুস্থতা শিশুর পিছিয়ে পড়ার 
জন্য কতখানি দায়ী দেখা বাক। শিশুর শরীর যদি 
সুস্থ না থাকে তবে তার' কোন বিষয়েই উৎসাহ আস্তে পারে না। 
সেক্ষেত্রে তার রিগ্ভালব্বের পাঠে মন দেবার প্রশ্নই উঠতে পারে না। 
সুতরাং শিশুর স্বাস্থ্য যাতে ভাল থাকে, সেজন্য মাতা-পিতার বা অভি- 
ভাবকর্দের শিশুর স্বাস্থ্যের প্রতি তীন্ষ দৃষ্টি রাখা প্রয়োজন । শিশু 
সামান্য অন্ুস্থ হলেই তার যথাবথ ব্যবস্থা ও প্রয়োজনমত চিকিৎসকের 
পরামর্শ নেওয়া! উচিত। যে শিশু সর্বদাই একটা না একটা অঙ্গুখে 
(ভোগে, ভালভাবে লেখাপড়া করা তাঁর পক্ষে খুবই শক্ত। শিশুর পক্ষে 
শরীর রক্ষার জন্য সবচাইতে প্রয়োজন পুষ্টিকর খাদ্য, আলো হাওয়ায় 
খেলাধূলা করা, ব্যায়াম ইত্যাদি। অনেক সমর শিশুকে দেখতে অসুস্থ 
মনে না হলেও তার চোখ বা কানের দোষ থাকতে পারে ৷ শিশু হয়তো 
স্পষ্ট দেখতে পায় না কিংবা হয়তে| ভাল করে শুনতে পায় না। কিন্তু 
পড়া যদি ঠিক মতো শুন্তে-না পায় তাহলে পাঠ্য-বিষয়ে শিশুর মনঃ 
সংযোগ করা অত্যন্ত কঠিন হয়ে পড়ে । ভাল করে বোডের লেখা ন! 
দেখতে পেলেও পড়া বোঝা শিশুর পক্ষে শক্ত হয়ে দীড়ায়। কেবলমাত্র 
চোখ,-কানের দোষই শিশুর বিদ্যালয়ে ‘পিছিয়ে পড়া*র কারণ হতে 
পারে: এসব দোষ সম্বন্ধে উপযুক্ত যত্ব নিলে, শিশু আবার অল্প দিনেই 
পাঠে মনঃসংযোগ {করতে পাঁরে। কাজেই বাবা-মা! যদি দেখেন যে, 
কোন কারণ না থাক! সত্বে৪ শিশু তারই বরপী সাধারণ ছেলেমেয়েদের 
চেয়ে লেখাপড়ায় পিঁছির়ে পড় চলেছে, ত'হলে প্রথমেই তদের উচিত, 


৪ আপনার শ্রিশু-কি লেখাপড়ায় পিছিয়ে পড়ে? 


তার দৈহিক সুস্থতা সম্বন্ধে খোজ করা। প্রথম থেকেই এদিকে দৃষ্টি 
দিলে ভবিষ্যতের অনেক বিপদই কাটিয়ে ওঠ! যেতে পারে । 

চোখ, কান বা অপর কোন অঙ্গের দোষ বদি না থাকে, তাহলেই 
শিশুটি বে সম্পূর্ণ সুস্থ, তা মনে করা একেবারেই ভুল । কারণ মানুষের 
শরীরের মধ্যে এমন কতকগুলি ছোটখাটো কলকজ্া! আছে যেগুলির 
কাজই হলো! দেহকে গড়ে তোলার সাথে সাথে, তার মানসিক বৃত্তি 
গুলিকেও গড়ে তোলা । এগুলিকে বলা যেতে পারে "গ্রন্থি ৷ ওষুধ যেমন 
রক্তের সাথে মিশে শরীরের ওপর কাজ করে, তেমনি এই সব ‘গ্রন্থি 
থেকে এক রকমের রস নিঃস্থত হয়ে, রক্তের সঙ্গে মিশে গিয়ে, আমাদের 
দেহ ও মনকে গড়ে তুলতে সাহায্য করে| কাজেই শিশুর যদি কোন 


গ্রন্থির দোষ থাকে, তা. হলে তার শারীরিক ও মানসিক বৃতিগুলি 
পরিপূর্ণভাবে বিকশিত হতে পারে না। 


যে সব গ্রস্থিগুলি বিশেষভাবে মানুষের মনকে গড়ে তুলতে সাহায্য 
করে, তদের মধ্যে সবচাইতে উল্লেখযোগ্য হলো, শ্বাসনালীর পাশে যে 
দুটি ‘এহি! আছে সেই দ্'ট। এদের নাম থাইরড গ্রন্থি । যদি কোন 
কারণে এই গ্রন্থির কার্যক্ষমতা ব্যাহত হয়, তাহলে গায়ের চামড়া খস্থসে 
হয়ে পড়ে, শরীরের পেশী ও মন্তিফ তাদের কর্মক্ষমতা হারিয়ে ফেলে, 
শিশুটীর স্মরণশক্তি, কমে যায়, সে কোন কাজে মন দিতে পারে ন! 
জন্ম থেকেই বদি শিশুর এই ‘গ্রন্থি সুস্থ ন| থাকে তাহলে তার শারীরিক 
পুষ্টি ও বুদ্ধি বিকাশের. অভাব হত৷ ঘটেই, তাছাড়াও শিশুটি ‘বামন’ হয়ে 
থাকে আর পরিণত বয়সেও বৃদ্ধি শিশুর মতই রয়ে যায়। যদি উপযুক্ত 
সময়ে এই শিশুটির চিকিৎসা করা হয় তবে তার এ দো 


L য সারতে খুব 
বেশী সময় লাগে না এবং শীগ গিরি লে. অন] ।শিত্তদের.সমান পর্যায়ে 
আসতে পারে। থাইরড গ্রহ ছাড়াও এই জাতের অন্য গ্রহিগুলিও 


শিশুর ব্যক্তিত্বের উপর যথেষ্ট প্রভাব বিস্তার করে। অন্যান্য গ্রন্থির মধ্যে 


আপনার শিশু কি লেখাপড়ায় পিছিয়ে পড়ে ? ৫ 


‘টননিল’ ও ‘এডিনয়েড’ গ্রন্থিগুলির বুদ্ধি হলে শিশুর মানসিক বিকাশের 
বাধা স্থষ্টি হয় । 'এডিনয়েড' গ্রন্থিগুলি থাকে নাকের পিছন দিকে | এর 
দোষ থাকলে শিশুর আকৃতিতে একটু নির্বোধের ছাপ পড়ে। তার 
মানসিকবুত্তির যথাযথ বিকাশ হতে পারে না। এছাড়া ছোটখাট অন্গখ, 
যেমন দাত ব্যথা, মাথাধরা, জর, প্রভৃতি যদি প্রায়ই হয়, তাহলেও শিশু 
দর্বল হয়ে পড়ে ও পাঠে মন দিতে পারে ন| | 


শিশুর পারিপার্শ্বিক ও সামাজিক ব্যবস্থা 


শিশুর অক্ষমতার জন্য তার সামাজিক ও পারিপাধিক অবস্থাও 
অনেকাংশে দায়ী । সংগৃহীত তথ্য থেকে জানা বায় যে, ‘পিছিয়ে পড়া, 
শিশুদের মধ্যে প্রায় শতকরা বিশজন শিশুর পিতামাতা ও আত্মীয়স্বজন 
অত্যন্ত দরিদ্র এবং দেখা গেছে, শতকর! আটজন ‘পিছিয়ে পড়া” শিশুর 
শক্তি ও স্বাস্থ্য এই দরিদ্রতার জন্য নষ্ট হয়ে গেছে। 

পরিবারের আর্থিক অবস্থার সঙ্গে শিশুর লেখাপড়ার যোগ থাকলেও 
এক্ষেত্রে কিন্ত সব চাইতে অধিক প্রয়োজনীয় শিশু-লালনে মাতার 
দক্ষতা ৷ শিশুর জীবনে তার মায়ের প্রভাব খুব বেশী । শৈশবের কয়েকটা 
বছর সে তার প্রয়োজনীয় সমস্ত জিনিষের জন্তই তার মায়ের উপর 
নির্ভর করে। শিশুর স্নান, ভোজন ও স্বাস্থ্যের দিকে মা যতটা দৃষ্টি 
রাখেন, শিশুর বুদ্ধি ও মানসিক বৃত্তিগুলি বিকাশের দিকেও যদি ততটা 
নজর দেন, তাহলে শিশুর ভবিস্তত-জীবন গঠনে উপকার হয় প্রচুর । 
ছোট ছোট গল্প, উদাহরণের সাহায্যে ম! শিশুর বুদ্ধি উন্মেষে সাহায্য 
করতে পারেন । মা যদি স্বল্পবুদ্ধির অধিকারিনী হন, অথবা তীর 
্রক্কতিতে যদি স্থৈৰ্যের অভাব, বা অন্ত কোন মানসিক দৌর্ধল্য বা 
মানসিক বিকৃতি থাকে, তবে সেটা শিশুর স্বাভাবিক, মানসিক ও নৈতিক 
জীবনের পক্ষে খুবই ক্ষতিকর | 


৬ আপনার শিশু কি লেখাপড়ায় পিছিয়ে পড়ে ? 


শিশুর বিদ্যালয়ের বাইরের জীবন শুধু তার মাতাপিতা কিংবা 
আত্মীর-স্বজনকে নিয়েই নয়। শিশুর চারপাশের লোকজন, তার সঙ্গী 
সাথীরাও তার ওপর যথেষ্ট প্রভাব বিস্তার করে। শিশুর সঙ্গী নির্বাচন 
যদি ঠিক না হয়, সঙ্গীরা বদি দু প্রকৃতির হয় তবে শিশুর প্রকৃতিও 
অনেকটা সেইরকম হয়। ক্রমে ক্রমে লেখাপড়ার দিকে তার মনোযোগ 


শিশু যে-সামাজিক স্তরে জন্মগ্রহণ করে, তার বুদ্ধিও অনেকটা সেই 
অনুপাতেই হয়। যদিও অনেক্রে একথার সত্যত সম্বন্ধে সন্দেহ পোষণ 
করেন তবুও এটা সহজেই বোঝা বার যে, বারা বংশানুক্রমিক ভাবে 
বুদ্ধিবৃত্তিকে পেশা করে জীবন বারণ করছেন, তারা তাদের বুদ্ধি উন্লেষ 
করতে যথেষ্ট সচেষ্ট । বৃদ্ধিবৃত্তি অবলম্বন করাতে তারা চিরকাল তাই 
নিয়েই থাকেন এবং তার উৎকর্ষ সাধনের জন্য আপ্রাণ চেষ্টা করেন, এতে 
তাদের বুদ্ধি মার্জিত হয়। অপরপক্ষে যর দৈহিক শক্তিকে জীবিক! 
নির্বাহের প্রধান উপায় বলে ধরে নিয়েছেন, তাঁদের বুদ্ধি_থাকুলেও 
চেষ্টার অভাবে বা তার চালনার অভাবে বিকশিত, হতে পারে না। 
ংশা্ক্রমিক ভাবে বুদ্ধির চালনাতে বুদ্ধি যেমন মার্জিত হয়, ঠিক 
তেমনি তার চালনার অভাবে ভো1তাও ইয়ে যায়৷, ইস্পাতের কোন 
অন্তরকে যেমন ধার দিলে তা দিয়ে অনেক কাজ হয় এবং তার চালনার, 
অভাবে যেমন তাতে মর্চে পরে, বুদ্ধির বেলাতেও ঠিক তাই। 
বংশাহুক্রমিকভাবে একই ধরণের বৃত্তি জীবিকা নির্বাহের উপায় বলে 
ধরে মেওয়াতে, বৃত্তি হিসাবে বুদ্ধির মানের কিছু তারতম্য হতে 
দেখা বায়। 


আপনার শিশু কি লেখাপড়ার পিছিয়ে পড়ে ? ৭ 


বহু অনুসন্ধান ও বহু ‘গবেষণার পর মনস্তাত্বিকেরা- যে সিদ্ধান্তে 
উপনীত হয়েছেন, তার ফল নীচে বুদ্ধির মান অনুসারে বৃভিগুলি 
পর পর সাজিয়ে দেওয়া হ'লো। 


১। স্বাধীন ব্যবসা (ডাক্তারী, ওকালতি প্রভৃতি ) 


২। কেরানীগিরি 
৩। শিল্পী 

৪। কারিগর 
৫। কৃষিকাজ 
৬। মজুরের কাজ 


শিশু নিয়-সামাজিক স্তরে জন্মগ্রহণ করলেই যে তার বুদ্ধি খুব 
কম হবে, তা বলা যায় ন! ৷ সমাজের নিয়ন্তরে জন্মগ্রহণ করেও দেশবরেণ্য 
হয়েছেন, এমন লোকেরও অভাব নেই ; তবে এইটুকু বলা যেতে পারে যে 
সবক্ষেত্রেই ব্যতিক্রম হতে পারে। 

শিশু যাতে তাঁর বুদ্ধি চালনার দিকে যথেষ্ট মন দেয় সেদিকেও 
অভিভাবকদের লক্ষ্য রাখ তে হবে। কারণ, শিশু উচ্চবুদ্ধির অধিকারী 
হলেই যে, সে তার ফল যথাযথ. ভোগ করতে পারবে, এমন নম ॥ কাজে 
যদি শিশুর ধৈর্য না থাকে, তার মন আর লক্ষ্য যদি স্থির না৷ হয়, 
পাঠশালায় সে যদি বদ্খেয়ালে মত্ত থাকে_তাহলে তার সহজাত উচ্চবুদ্ধি 
কখনই তাকে উন্নতির পথে বেশীদুর নিয়ে যেতে পারবে না। ’ 

কিন্ত অপরপক্ষে যে-শিশু কমবুদ্ধিমান অথচ স্থির, ধীর, কাজে 
আগ্রহণীল; সে হয়তো জীবন পথে বুদ্ধিমান অথচ ধৈর্যহীন শিশুটির 
চেয়ে বেশী এগিয়ে যেতে পারে৷ যে-সব শিশু সবার আগে এগিরে 
চলে; তারা উচ্চবুদ্ধির “অধিকারীতে| হয়ই, তাছাড়াও তাদের থাকে 
মনের দৃঢ়তা, স্থর্ধ আর লক্ষ্য | 


৮ আপনার শিশু কি লেখাপড়ায় পিছিয়ে পড়ে ? 


শিশুর সামাজিক স্তর সম্বন্ধে যে কথা আমরা আলোচনা করছিলাম, 
তার সন্বন্ধে আমরা এইটুকু বলতে পারি যে, শিশুর বাড়ী আর সামাজিক 
পরিবেশও তার লেখাপড়ায় এগিয়ে বা পিছিয়ে যাওয়ায় অনেকখানি 
সাহায্য করে থাকে ॥ পাঠশালায় ছেলেরা আসে নানান সমাজ, নানান 
পরিবারের থেকে । যেমন, কেউ আসে এমন বাড়ী থেকে যেখানে * 
আছে লেখাপড়ার আলাপ আলোচনা, খেলাধূলার চর্চা, যেখানে বাবা 
মারা ছেলেদের সঙ্গীসাথী, ইস্ুলের লেখাপড়া সম্বন্ধে দেখান বেশ আগ্রহ 
আবার কেউ হয়তো আসে প্রায়-অশিক্ষিত পরিবার থেকে, কেউ হয়ত 
আসে এমন জনবহুল বস্তি থেকে, যেখানে শৈশবের সকল প্রয়োজনই 
রয়ে যার শিশুর নাগালের বাইরে। কাজেই এদের মধ্যে লেখাপড়ায় 
তারতম্যও দেখা যাবেই যাবে । 

একটি শিশুর কাছে বই-ই হবে সহজ আনন্দ ও কৌতুহল পরিতৃপ্তির 
জিনিষ। আর একজনের কাছে মনে হবে স্কুল-জীবন ছাড়! বইয়ের 
জায়গা নেই আর কোথাও । তৃতীয় জনের কাছে বই একটা অর্থহীন 
জিনিষ বলেই মনে হবে । ফলে হবে কি, প্রথম শিশুটি হবে যথেষ্ঠ 
পরিমাণে শব্দ-সম্পদের অধিকারী । লেখা ও কথায় তার প্রকাশ-ভঙ্গী, 
শেখাবার আগেই সহজ প্রকাশের পথ খুঁজে পাবে। দ্বিতীয় জনও 
হয়তে| শিখবে-_কিন্তু বিদেশী ভাষা শিখতে যেমন কষ্ট করতে হয়, তাকেও 
শিখতে তেমনি কষ্ট করতে হবে এবং সে শিক্ষা তার ঘরের মতন সহজ 
হয়ে উঠবে না) অপরদিকে তৃতীয় শিশুটির শবব-ভাগার হবে খুব 
সামান্ঘই এবং তাদের ব্যবহারও সে ঠিকমত করতে পারবে না। 

তাই আমরা বলতে চাইছিলাম যে, সামাজিক স্তরও শিশুর 
লেখাপড়ার ওপর প্রভাব বিস্তার করে থাকে । কারণ, যে-শিশু শিক্ষিত 
ও সংস্কৃত পরিবেশের মধ্যে মান, তার লেখাপড়ায় মন, কৌতূহল, 
অপেক্ষাকৃত হীন পরিবেশের মধ্যে লালিত শিশুর অপেক্ষা বেণী ও 


আপনার শিশু কি লেখাপড়ায় পিছিয়ে পড়ে? ৯ 


বিচিত্র হবারই সম্ভাবনা ৷ শিশুদের মধ্যে লেখাপড়ায় এগিয়ে বা পিছিয়ে 
থাকার জন্য, উচ্চ বুদ্ধিই একমাত্র দায়ী নয় ১ তাদের বয়স, বাড়ীর - অবস্থা 
মেজাজ এসবগুলিও বিবেচনা করে দেখা দরকার | 


বিদ্যালয়ের ব্যবস্থা 


বিদ্যালয়ে শিশুর অনুপস্থিতি £_বিগ্ভালয়ে শিশুর পিছিয়ে 
পড়ার যতগুলি কারণ জানা গেছে, তার মধ্যে সবচাইতে উল্লেখযোগ্য 
কারণ, বিদ্যালয়ে শিশুর অনুপস্থিতি । প্রায়ই দেখ| যায় যে, “পিছিয়ে 
পড়া" এইসব" শিশু মাঝে-মাঝেই এবং অনিয়মিতভাবে বিদ্যালয়ে 
অনুপস্থিত খাকে । এই আনিয়ামত অনুপস্থিতির কারণ অনুসন্ধান 
করলে দেখতে পাওয়া যায় যে, এর মধ্যে অধিকাংশ দিনই শিশু বা 
তার পরিবারের আত্মীয়-স্বজন অনু থাকেন । প্রথম প্রথম এই 
অন্গপস্থিতির জন্য শিশুর যে কোন অন্গুবিধা হচ্ছে ত! বোঝা যায় না, 
কিন্ত হঠাৎ একদিন দেখা যায় যে; শিশু তার অন্য সঙ্গীদের চাইতে 
অনেক পিছনে পড়ে আছে। তখন শিশুর অক্ষমতার কারণ বেশীর 
ভাগ শিক্ষক এবং আত্মীয়-স্বজন বুঝতে পারেন না। তারা৷ হয়তো! 
শিশুকে অযথা উপদেশ দিতে থাকেন কিংবা তাড়না করেন | 
কোন কোন সময়ে দেখা বায় ঘষে, শিশুর বিদ্যালয়ে অনুপস্থিতির 
* তেমন কোন কারণ নেই-সেটা শুধু মাত্র অভিভাবকদের শৈথিল্যের 
জন্তই হয়েছে। সবচাইতে অস্থবিধাজনক_ ব্যাপার, যদি শিশুর 
অভিভাবকেরা খুব বেনী বাসস্থান বদলাতে বাধ্য হন। এসব ক্ষেত্রে 
শিশুকে একটি বিদ্যালয় হতে. নিয়ে; তার নতুন বাগগৃহের কাছের 
বিগ্রালয়ে ভর্তি করা৷ হয়। কিন্তু পুরানে। বিদ্যালয় হ'তে আসা এবং 
নতুন বিদ্যালয়ে ভতি হওয়া এ দুই এর মধ্যের দিনগুলিতে শিশুর যথেষ্ট 
ক্ষতি হয়। এছাড়াও নতুন বিদ্যালয়ের সাথে নিজেকে খাপ খাইয়ে 


১০ আপনার শিশু কি লেখাপড়ার পিছিয়ে পড়ে? 


শেবার জন্য শিশুর যথেষ্ট সময়ের প্রয়োজন | এর তিন চার মাপ পর 
যখন শিশু নতুন বিদ্যালয়ের সাথে মাত্র নিজেকে মিলিরে নিতে চেষ্টা 
করছে, তখন বছি তাকে আবার এ বিদ্যালয় ছেড়ে দিয়ে নতুন বিগ্ভালয়ে 
ভি হতে হয়, তবে ত’ শিশুর পক্ষে মারাত্মক হয়ে দীড়ার়। শিশু 
তীস্ বুদ্ধিশালী হলেও বার বার বাধা পাওয়ার জন্য এসব ক্ষেত্রে শিশুর ' 
বুদ্ধি পরিপূর্ণভাবে বিকশিত হতে পারে না। 
অধ্যাপনায় দক্ষতার অভাব-_বিদ্যালয়ে যদি প্রায়ই শিক্ষক 
তরী বল হয়, তাহলে তাও শিশুর উপর যথেষ্ট প্রভাব বিস্তার 
করে। যে বিদ্যালয়ে প্রায়ই নতুন শিক্ষয়িত্ৰী আসেন সেখানে পড়াশুনার 
খানিকটা ব্যাঘাত হয়__সেটা সকলেই জানেন । শিশুদের মধ্যে যারা 
বুদ্ধিমান এবং যারা সব অবস্থার সাথে নিজেকে খুব তাড়াতাড়ি খাপ 
খাইয়ে নিতে পারে, তারা এই ক্ষতিটুকু নিজের চেষ্টায় শুধরে নিতে 
পারে। কিন্তু যারা ত! পারে না, এবং যারা একটু কম বুদ্ধিমান তার! 
ক্রমেই অন্যদের চাইতে পিছিয়ে পড়ে৷ প্রায়ই দেখা যায় যে, বিদ্যালয়ের" 


না। কারণ, এই শিশুদের অক্ষমতা কিছুটা আগে থেকেই ছিল। তবে, 
আজকাল অনেক বিদ্যালয়ে সবচাইতে অভিজ্ঞ ও দক্ষ শিক্ষকের ওপর, 
বিদ্যালয়ের 'পিছিয়ে-পড়া" শিশুদের ভার দেওয়া হয়। 

ছাত্রছাত্রীর অক্ষমতার জন্য অধ্যাপনাই দায়ী, একথা অনেকেরই 
মনে হয় কিন্ত প্রকৃতপক্ষে অব্যাপনার জন্য খুব কমই অক্ষমতার বা 


পিছিয়ে-পড়ার সংখ্যা বৃদ্ধি হয়। তবে কোন কোন সময়ে দেখ| যায় 
যে, শিক্ষক যে বিষয়ে কীচা, সে বিষয়ে ছাত্রছাত্রীও কম জানে । যেমন, 


আপনার শিশু কি লেখাপড়ার পিছিয়ে পড়ে ? ১১ 


ধর! যাক্‌ যেশিক্ষক বিদ্যালয়ের নিম্নশ্েণীতে পঠন (রিডিং পড়!) শিক্ষা 
দেন, তিনি যদি পঠনে দক্ষ না হন, তাহলে দেখা যায় যে, সে শ্রেণীর 
অনেক ছাত্রই পঠনে দক্ষতা অর্জন করতে পারে না। অপেক্ষাকৃত 
কম বুদ্ধিমান ছাত্রেরা থে কেবলমাত্র পঠনেই পিছিয়ে পড়ে তা নর, যে- 
'সব-বিষয়ে দক্ষতা: অর্জন করতে হলে পঠনের প্রয়োজন সে বিষয়- 
গুলিতেও পিছিয়ে পড়ে৷ শিক্ষক বা শিক্ষরিত্রীর অধ্যাপনার দোষেই 
যেশিশু অক্ষম হয়, তা নয়, তবে অনেক সমর দেখা যায় যে শিশু কি 
চায় তার দিকে শিক্ষক বা শিক্ষক্বিত্রী মোটেই দৃষ্টি দেন না। 
সেজন্য শিশু তার: পাঠ ভাল বুঝতে পারে না, সে বিষয়ে সে সাময়িক- 
ভাবে হয়তো পিছিয়ে পড়ে। এছাড়াও শিক্ষক শিক্ষয়িত্ৰী যদি- 
পক্ষপাতিত্ব করেন তবে ছাত্রছাত্রীর পক্ষে সেটা খুবই খারাপ ফল হয় 
এতে যে-সব: ছাত্রছাত্রী একটু উত্সাহ পেলে নিজের অক্ষমতাটুকু 
সারিয়ে নিতে পারে বা সারিয়ে নিতে চেষ্টা কর্তে পারে, তারা নিজের; 
অক্ষমত! সম্বন্ধে অতিরিক্ত সচেতন ও নিরাশ হয়ে পড়ে, যার জগ্ত 
নিজের অক্ষমত| সারাতে সে কোনরকম চেষ্টাই করে না। ফলে ঘারা' 
একটু চেষ্টাতেই নিজের দোষ শুধরে নিতে পারত, তাদের চেষ্টার. 
অভাবে অক্ষমতা বেড়েই যায়৷ অনেক সময় দেখা যায় যে, শিক্ষক বা 
শিক্ষয়িত্ৰী শিশুদের ভুল বা দোষ দেখলে শুধরে না দিয়ে তাই নিয়ে 
উপহাস করেন। এতে, শিশুর, আত্মমর্যাদার আঘাত লাগে এবং যে 
ভুল অল্প আয়াসেই সারানো যেতো সে সম্বন্ধে অতিরিক্ত সচেতন হয়ে 
পড়ার জন্য, তা সারানো অত্যন্ত কঠিন হয়ে পড়ে । 

শিক্ষক-নিঙ্ষয়িত্রীর দোষ ছাড়াও বি্ভালয়ের কর্তৃপক্ষের ভুলেও; 
শিশুরা অনেক সময় পিছিয়ে পড়ে। এক শ্রেণী থেকে অন্ত শ্রেণীতে 
ওঠবার সময় যদি শিশুরা তার উপযুক্ত কি না তা ভাল করেন৷ পরীক্ষা 
করা৷ হয়, তবে অস্পরুক্ত শিশুর! ক্রমেই পেছিয়ে পড়ে । শিশুদের, 


১২ আপনার শিশু কি লেখাপড়ায় পিছিয়ে পড়ে? 


পড়গুনার পিছিয়ে পড়ার জন্তু বিদ্যালয়-ব্যবস্থা যতটা দায়ী তার মধ্য 
বেশীর ভাগেরই কারণ, শিশুর ঘন-ঘন বিদ্যালয় পরিবর্তন । 


প্রকৃতিগত দোষ 

অনেক সময় দেখা যায় যে, খুব চঞ্চল-শিশুরা তাদের সঙ্গীদের 
‘থেকে পিছিয়ে পড়ছে। সর ক্ষেত্রেই এর জন্য৷ শিশুর বুদ্ধির 
অভাব আছে. মনে করলে উল হবে। অনেক . সময় দেখা! 
মায় যে, এই সব ‘পিছিয়ে পড়া’ শিশুদের মধ্যে কেউ কেউ ভবিষ্যতে 
এমন অনেক কাজ করে, যাতে. যথেষ্ট বুদ্ধির প্রয়োজন ৷ বিদ্যালয়ে 
এই রকম কোন-কোন শিশুর অক্ষমতার কারণ, শিশু স্থির হয়ে থাকৃতে 
সাপারা। আবার কোন-কোন শিশু কোন রকম স্নায়বিক দৌর্বল্যের 
অগ্ঠও পড়াশুনায় মনোযোগ দিতে পারে ন|। কোন-কোন শিশুকে 
খুব বেশী নিজাঁব বলে মনে হয়। এদের এই নিজীবতা৷ পারিপান্থিক 
কারণে খুব কমই হয়। বেশীর ভাগ সময়েই দেখা যায় যে, এ-দোষ 
শিশুর সহজাত। বুদ্ধির অভাবও এ-নি্জীবতার কারণ হতে পারে, 
কখনও শারীরিক অনুস্থতাও এর একটি কারণ বলে দেখা গেছে। 
তবে শিশুটি সত্যিই নির্জীব, নাসে তার অন্থৃতি প্রকাশ করে না 
তা বোঝা সত্যিই শক্ত ৷ 

প্রকৃতিগত দোষের মধ্যে নৈতিক দৌষও ধরা হয়। মনস্তাত্বিকেরা 
অবধ্য নৈতিক দোষকে পিছিয়ে পড়ার কারণ বলে মনে করেন না। 
তাদের মতে, অক্ষমতার ফলই নৈতিক দৌষ। হতরাং কি কারণে শিশু 
অসাধু উপায় অবলম্বন করে এবং কি কারণে শিশু পরিশ্রমবিষুখ হয়, 
তার কারণ অন্সন্ধানই সব চাইতে প্রয়োজন । 


শিশুদের অসাধু উপায় অবলম্বন--বেশীর ভাগ সময়ই দেখা 
বায়, যে-শিশুরা অপেক্ষাকৃত কম বুদ্ধিমান তারাই এই উপায় 


আপনার শিশু কি লেখাপড়ার পিছিয়ে,পড়ে ? ১৩ 


অব্লম্বন.করে | - এর কারণ, শিশুরা যখন নিজের কম বুদ্ধির জন্য বা 
অন্ত কোন কারণে পড়া, আয়ত্ত করতে পারে না, তখন এঁ উপায় অবলম্বন, 
ক'রে শিক্ষক শিক্ষয়িত্রার কাছ থেকে প্রশংসা পেতে চার অথবা শিক্ষক 
শিক্ষযিত্রীর তীড়না বা উপহাস, থেকে নিজেকে বাচাতে চায়। 


অধিকাংশ ক্ষেত্রেই দেখা যায় যে, শিশুরা অঙ্কের ক্লাশেই বেণী অসাধু; 


উপায় অবলম্বন করে । এতে যে সব সময়েই তাদের বুদ্ধির অভাব 
বোঝ বায় তা নয়__অনেক সময় তাদের পরিশ্রমবিমুখতাই এর কারণ ৷ 
শিশুদের: এই অসাধু উপায় অবলম্বন করবার জন্য শিশু যতটা দায়ী 
শিক্ষক শিক্ষরিত্রীও ঠিক ততটাই দায়ী । শিক্ষক বা শিক্ষয়িত্ৰী যদি 
মনে করেন যে প্রশ্নের উত্তর’ ঠিক হলেই সমাধান হয়ে গেল, কি উপায়ে- 
শিশু অঙ্কটী করেছে, তা জানবার প্রয়োজন নেই, তবে ত শিশুর পক্ষে 
খুবই ক্ষতিকর ৷ শিক্ষক শিক্ষপিত্রী এই মনোভাবের জন্য শিশুদের 
অসাধুতা ক্রমেই বেড়ে যায়। কিন্ত গোড়াতেই যদি এদিকে ভাল করে. 
নজর দেওয়া হয়; তবে শিশুদের এই দোষ শীঘ্রই সেরে যায় । 


শিশুদের পরিশ্রমবিমুখভা 


শিশুদের পরিশ্রমবিমুখতার প্রধান কয়েকটি কারণ নীচে দেওয়া: 
গেলে ৷ 

(১) শারীরিক অসুস্থতা 

(২): প্রকৃতিতে স্থৈৰ্যের অভাব 

(৩) স্না়্বিক দৌরবল্য 

(৪) বুদ্ধির অভাব 

যদি শিশুর শারীরিক অবস্থা ভাল থাকে তবে প্রায়ই দেখা যায় যে; 
শিশুর অলসতার কারণ বিদ্যালয়ের ব্যবস্থার মধ্যেই নিহিত আছে। 


-১৪ আাপনান শিশু কি লেখাপড়ায় পিছিয়ে পড়ে? 


বদি কোন অতিরিক্ত বুদ্ধিমান শিশুকে তার সামর্থ অপেক্ষ। নিয়ন 
শ্রেণীতে পাঠ নিতে দেওয়া হর, তাহা হলে দেখা যায় যে, শিশু ধীরে 


করতে কোনরকম চেষ্টাই করে না। এতে ধীরে ধীরে সে অলস হয়ে 
পড়ে। বে সব শিশু নির্জীব বা অল্পতেই নিরাশ হয়ে পড়ে তাদের 
মধ্যেও অলসত] দেখা যার । তাদের বদি সব সময় উৎসাহিত না করা 
হয়, তবে তাদের এই আলম্ত কাটতে চায় না। যে-শিশুদের প্রক্কৃতি 
অন্তমূখী ও কল্পনাপ্রিয়, তারা অধিকাংশ সময়েই নিজেদের জল্পন!-কল্পনা 
নিয়েই ব্যস্ত থাকে; অন্যদিকে মন দেবার সময় তাদের থাকে না। তার 
‘চারপাশের সবাই তাকে অলস বলেই ধরে নেয়। 

স্নায়বিক দৌর্বল্যের জন্থও অনেক “ময় আলস্য আসতে পারে । যে 
‘সব শিশু অল্পতেই ক্লান্ত হয়ে পড়ে, তারা তাদের সেই ক্লান্তির জনই কোন 
কাজে বা পাঠে মন দিতে পারে না। এছাড়া কোন কোন শিশুকে মাত্র 
একটি বা দুইটি বিষয়েও আলস্য প্রকাশ করতে দেখা যায়। তবে যে 
কারণেই আলস্যের উদ্ভব হোক না কেন, তা শিশুর ভবিষ্যতের উন্নতির 
পক্ষে অন্তরায় হয়ে দীড়ার-_তা সে-শিশু যত বুদ্ধিমানই হোক 
নাকেন। 

শিশুদের এই আলস্য দূর করতে হলে যেসব কারণে মানসিক 
অবসাদের স্থষ্টি হয়, সে সব কারণ দুর করতে ইবে। অনেক সময় শিক্ষক 
ও শিশুর অভিভাবকেরা বলেন য়ে শিশুর খেলাতে বেশ মন আছে কিন্ত 


আপনার শিশু কি লেখাপড়ায় পিছিয়ে পড়ে? ১৫ 


“সে পড়াশুনাতে খুব অমনোযোগী ও লেখাপড়ার জন্য কোনরকম পরিশ্রম 
করতে চায় না। এসব ক্ষেত্রে শিশুকে তাড়না .করলে বা শুধুমাত্র উপদেশ 
দিলেও কোন লাভ নেই । শিশুর মনোযোগ খেলার মাঠে যেমন আকুষ্ট 
হয়, ঠিক তেমনি যাতে পাঠের দিকেও আকৃষ্ট হয় তার চেষ্টা করতে 
“হবে । ছড়া, ছবি শিশুকে খুব আকৃষ্ট করে) পাঠ্যবিষয় যদি ছবির 
সাহায্যে শিশুকে বোঝান হয়ঃ তাহলে অনেক সময়ে খুব কাজ হতে দেখা 
বার। শিশুর প্রকৃতিগত অনা দোষ থাকলে মনস্তাত্বিকদের পরামর্শ 
নেওয়াই সবচাইতে ভালো! ও প্রয়োজনীয় । 


বুদ্ধির অভাব 

বিদ্যালয়ে শিশুর পিছিয়ে পড়ার একটা প্রধান কারণ যে, 
অধিকাংশক্ষেত্রেই তার বুদ্ধির অভাব তা সকলেই স্বীকার 
করেন। যেসব শিশুদের বুদ্ধির মান সাধারণ শিশুদের বুদ্ধির চাইতে 
সামান্য কম, তাদের অক্ষমতা সাবানো যায়। উপযুক্ত তত্ত্বাবধান ও 
বিশেষ অধ্যাপনার দ্বারা এদের সাধারণ আর পাঁচজন শিশুর সাথেই 
শিক্ষিত করা যায়। কিন্ত বুদ্ধির মান যাদের সাধারণের চাইতেও অনেক 
কম তাদের শিক্ষিত করে তোলা সহজ নয়, এক কথায় বল্তে গেলে-- 
প্রায় অসন্ভবই ৷ এখন দেখ। বাক্‌ যে এই যে বুদ্ধির অভাব, এটা কি 
পারিপার্থিকের ওপর নির্ভর করে না বংশগতিই এর জন্য দায়ী । 

(ক) একজন মনস্তাত্বিক দুইটি যমজ শিশুকে নিয়ে তার গবেষণা 
সুরু করেন। শিশু দুইটি যমজ হলেও বিভিন্ন পরিবারের মধ্যে বিভিন্ন 
স্থানে প্রতিপাপিত হয়েছিল কিন্তু অনুসন্ধানের ফল হতে জান! 
‘যায় যে ২.» 

(১) দুইটি শিশুই লেখাপড়া করতে সমান ভালবাসে । 

(২) দুইটি শিশুই একই সময়ে যন্মারোগে আক্রান্ত হয়। 


১৬ আপনাঁর শিশু কি লেখাপড়ায় পিছিয়ে পড়ে? 


(৩) তাদের বুদ্ধি পরাক্ষা করেও দেখা গেছে যে তাতেও কোন 
অভাব নেই। 

ডাঃ নরেন্দ্রনাথ সেনগুপ্ত, তেরটি নির্বোধ শিশুর পারিবারিক ইতিহাস 
আলোচনা করে তাদের আত্মীয়-স্বজনদের একটা তালিক। প্রস্তুত 
করেছেন, সেই তালিকা থেকেও আমরা জানতে পারি যে, 
তেরটা শিশুর মধ্যে, 

ওটা শিশুর পিতামাতার বুদ্ধির মান সাধারণ অপেক্ষা কম । 

২টা * পিতা মদ্যপায়ী। 

১টী * পিতা চরিত্রহীন ও বদরাগী ৷ 
শিশু কয়টির ভাই বোনদের মধ্যে, 

প্রত্যেকেই পড়াগুনায় পিছিয়ে পড়েছে। 

প্রত্যেক তিনটা ভাই বোনের মধ্যে দুইটী নির্বোধ । 

প্রত্যেক তিনটা ভাই বোনের মধ্যে ১টী মৃগী রোগী । 


প্রত্যেক তিনটা ভাই বোনের মধ্যে ১টির বুদ্ধি সাধারণের 
চাইতে অনেক কম। 

সম্পর্কীয় ভাই বোনদের মধ্যে 

৬জন পড়াশুনায় পিছিয়ে পড়েছে । 

৫ জন নিবোধ (মামাত ভাই বোন )। 

৩ জন মুগী রোগাক্রান্ত । 


উপরের তালিকা ছাড়াও এই তেরজন বালকবালিকার আত্মীয়- 
স্বজনের মধ্যে, অনেকেরই বুদ্ধির মান সাধারণের চাইতে কম। এতেই 


বোঝা যায় যে, বুদ্ধির মান পারিপার্খিকের চাইতে বংশগতির উপরই 
নির্ভর করে বেণী । 


আপনার শিশু কি লেখাপড়ায় পিছিয়ে পড়ে? ১৭ 
777১5. - জড়বুদ্ধি শিশু বলতে কাদের বুঝি 


- আগেই আলোচনা করেছি যে, সব মানুষের বুদ্ধি সমান থাকে ন!। 
যাদের বুদ্ধির মান “সাধারণের চাইতে অনেক: কম, পৃথিবীতে নিজের 
সত্তাটুকু বজায় রাখতে যাদের অস্ঠের মুখাপেক্ষী হতে হয়, সাধারণতঃ জড়- 


" বুদ্ধি বলতে আমরা তাদেরই বুঝি । শারীরিক বিকাশের সাথে সাথে এদের 


মানসিক বৃত্তিগুলি বিকশিত হয় না। পাধিব প্রয়োজন, অগ্রয়োজন 
উপলদ্ধি করবার শক্তি এদের নেই । দৈনন্দিন ছোট ছোট সমস্তার 
স্মাধানও এরা নিজের বুদ্ধির. সাহায্যে. করতে পারে না। পরিবারের 
আত্মীয়-স্বজন, সমাজ সকলেই এদের নিয়ে বিব্রত। মনস্তাত্বিকেরা 
এই জড়বুদ্ধি বালক-বালিকাদের বুদ্ধির মানের তারতম্য অনুসারে 
তিনভাগে ভাগ করেছেন । নির্বোধ, সবশ্বুদ্ধি ও অপরিণত বুদ্ধি। 


নিবেণধ (19195) শিশু. 

'ডবুদ্ধি শিশুদের মধ্যে এদের' বুদ্ধির মানই সব চাইতে কম। 
বোধশক্তি এদের একেবারেই নেই। নিজেকে কি উপায়ে পরিষ্কার- 
পরিচ্ছন্ন রাখতে হয় তাঁরা জানে না-নিজেদের জামা-কাপড়ও এদের 
পরিয়ে দিতে হয় 1: এদের মধ্যে আবার অনেকের অনেক মানসিক 
বৃত্িগুলি একেবারেই বিকশিত হতে পারে না--জীবন ধারণের জন্য 
খাগ্্রব্যও এদের মুখে তুলে দিতে হয়, নিজের শারীরিক অবস্থা বুঝে 
খাবার শ্তিটুকুও এদের নেই। প্রায়ই দেখা বায় এই শ্রেণীর শিশুরা 
যুক্তাক্ষরও বলতে পারে না। 


স্বল্পবুদ্ধি শিশু 
এদের বুদ্ধির মান নির্বোধ শিশুদের বুদ্ধির মান থেকে কিছু বেশী ৷ 


সাধারণ বিপদ-আপদ থেকে এরা নিজেদের রক্ষা করতে পারে কিছু- 

iv আপনার শিশু কি লেখাপড়ার পিছিয়ে পড়ে? 


কিছু কথা এরা বলতে পারে কিন্ত লেখাপড়া শিখবার মতো ক্ষমতা 
এদের নেই.। এদের মধ্যে যাদের বুদ্ধির মান একেবারেই কম-তারা 
কোন কাজেরই উপযুক্ত নয়। অন্যেরা অপরের তত্বাবধানে কিছু কিছু 
সহজ কাল করতে পারে স্ন্বুদ্ধি বালক-বালিকারা নিজেকে পরিষ্কার- 
পরিচ্ছন্ন রাখতে সক্ষম, নিজেদের কাপড় জামা নিজেরাই পরতে ও 
নিজেরাই খাওয়!-দাওয়ও করতে, পারে । তবে অন্তের তত্বাবধান: 
ছাড়া, কোন সহজ কাজও এদের ওপর নির্ভর করে দেওয়| উচিত নয়. 


অপরিণত বুদ্ধি শিশু 


জড়বুদ্ধি শিশুদের মধ্যে এদের বুদ্ধির মানই সব চাইতে উচু স্তরের | 
অপরের তত্বাবধান ছড়াও দৈনন্দিন তালিকা-তুক্ত সহজ কাজগুলি 
এরা করতে পারে । এদের মধ্যে যাদের বুদ্ধির মান অপেক্ষাকৃত বেশী 
তারা সেলাইয়ের কাজ, কারিগরের কাজ, শিশুদের দেখাশুনার কাজ বেশ 
ভালভাবেই করতে পারে | অবসর সময় কি করে যাপন: করতে হয়, 
কোনটা ভাল, কোনটা মন্দ, এ-বোধশক্তি এদের নেই-_-তাই শিশু 
অপরাধীর সংখ্যা এদের মধ্যে বেশী, ছাত্রজীবনের নিত্য নতুন সমস্তা 
সমাধান করবার বা পাঠ্য বিষয় বোঝবার মতে৷ বৃদ্ধি এদের নেই, সেজন্যই 
জড়বুদ্ধি শিশুর! বিদ্যালয়ে ক্রমেই পিছিয়ে পড়ে। 


কেন এই জড়ত্বের সৃষ্টি হয় 


মনস্তাত্বিকেরা এ বিষয়ে স্থির-সিদ্ান্তে উপনীত হওয়ার. জন্ত 
অনেক গবেষণা করেছেন। তাদের গবেষণার ফল আলোচনা করলে 
আমরা জড়ত্বের কারণ সম্বন্ধে কিছুটা ধারণা করতে পারি। এই ( জড়ত্ব ) 
সমন্তা সমাধানের জন্য মনন্তাত্বিকেরা জড়বুদ্ধি শিশুদের পারিরারিক 
ইতিহাস পর্যালোচনা করাই সবচাইতে প্রয়োজনীয় মনে করেছেন । নাদের 

আলোচিত বিভিন্ন পারিবারিক ইতিহাসগুলি হ'তে আমরা দেখতে পাই 

বে, প্রায় প্রতেকে ক্ষেত্রেই বংশান্গক্রমিক ধারাই জড়বুদ্ধির জন্য দায়ী । 

পপারিপািক আবেষ্টনী জড়বুদ্ধির ক্ষেত্রে খুব কমই প্রভাব বিস্তার করে। 

তবে কোন-কোন সময়ে মস্তিফ্ধে আঘাত লাগার পর কিংবা কোন বড় 
' অসুখের পরও বুদ্ধিতরংশ হতে দেখা যায়! 


প্রতিকারের উপায় 
মনস্তাত্বিকেরা এই সব জড়বুদ্ধিসম্পন্ন শিশুদের সাধারণ শিশুর 
পর্যায়ে নিয়ে আসতে যথেষ্ট চেষ্টা করেছেন, কিন্তু এ ধরণের কোন 
চেষ্টাই সফল হয় নাই ; তবে এর মানে এই নয় যে, জড়বুদ্ধিসম্পন্ন বালক- 
বালিকার ওপর তীক্ষ দৃষ্টি রাখবার প্রয়োজন নেই বা তার! অবহেলার 
পাত্র । সাধারণ শিশুদের যতটা যদ্রের প্রয়োজন, জড়বুদ্ধিসম্পন্ন বালক- 
বালিকাদেরও ততটা যত্ন 4৪ সহানুভূতির প্রয়োজন, তবে এদের 

একেবারে সাধারণের মত হ'তে আশা করা ভুল 
উপযুক্ত শিক্ষা দিলে এসব শিশুদের বতটা সামর্থ্য আছে ততটা, এরা 
কাজে লাগাতে পারে | জড়বুদ্ধি শিশুকে কোন রকম শিক্ষা দিতে হলে 
তাকে যত শৈশব হতে শিক্ষা দেওয়া যায় ততই ভালো। জড়বুদ্ধি সম্পন্ন 
বালক-বালিকাদের লেখাপড়া শেখাতে হলে বিশেষভাবে গঠিত বিদ্যালয়ের 
প্রয়োজন । -সাধারণ শিশুদের সাথে বিদ্যালয়ে শিক্ষা দিলে এদের দিকে 
বিশেষ মনোযোগ দেওয়া হয় না স্ন্য.কোন রক শিক্ষা দিতে হলে 
কোন-কোন কাজের পক্ষে শিশুটি উপযুক্ত, সেটা পরীক্ষা করে নেওয়া 
প্রয়োজন । এছাড়। তার! সব সমর তাদের চারিদিকে যা দেখছে বা শুনছে 
তার বিষয়ও তাদের জান্বার সুযোগ দেওয়া প্রয়োজন | প্রত্যেক জড়- 
বুদ্ধি শিশুকে বে একই প্রকারের শিক্ষায় শিক্ষিত করে তুলতে হবে তা 
নয়, যে বাঁলক-বালিকা যে-বিষয়ে খানিকটা দক্ষত| দেখাতে পারবে, 

যার ফে-বিষয়ে শেখবার আগ্রহ আছে তাকে সেই বিষরে শিক্ষা 
দিতে হবে ও 

অনেকে, সময়ে দেখা বায় যে, যে-কাজে কোন রকম নতুনত্ব নতুনত্ব নেই, 
একঘেয়ে কাজ--এই রকম কাজই জড়বুদ্ধিসম্পন্ বি 
চমত্কার করতে পারে। তার! প্রতিদিন একই ধরণের কাজ করতে 
ভালবাসে । কিন্ত কোন বুদ্ধিমান বালক-বালিকা এই ধরণের কাজ 
প্রত্যহ করতে বিরক্তি বোধ করবে । 

জড়বুদ্ধি শিশুদের মধ্যে যাদের লেখাপড়া শেখানে। চলতে পারে, 
তাদের জন্য বিশেষজ্ঞরা সাধারণভাবে যে পাঠ্য তালিকা স্থির" করেছেন, 
তাতে শিশুর সামাজিক ও: ব্যবসা-বাণিজ্য সংক্রান্ত পরিবেশ অনুযায়ী 
কাজ চলার মতন পড়া, লেখা ও গণিতের ওপর তারা জোর দিয়েছেন 

পড়া বলতে এ-ক্ষেত্রে ধরা হয়েছে_ রাস্তার নাম পড়তে শেখা, 
পথচিহ্ন বুঝতে শেখা, মূল্য তালিকা, বিজ্ঞাপন, গৃহস্থালী দ্রব্যাদির নাম, 
খেলাধুলার খবর পড়তে পারা ইত্যাদি । 

লেখা ও বানানের মধ্যে গণ্য করা হয়েছে--দহজ চিঠি ও দরখাস্ত 
লিখতে শেখা। 

গণিতের শিক্ষাকে--বাজার ও ব্যক্তিগত আয়-ব্যয়ের হিসাব রাখতে 
শেখার মধ্যে আবদ্ধ কর। হয়েছে । 

সুদ্থ ভাবে জীবন যাপন করতে গেলে, যেটুকু স্বাস্থ্যবিধি জানা 
নিতান্ত প্রয়োজন তাঁও এই শিক্ষার অন্তভূক্তি কর! হয়েছে 

মানসিক আবেগ-মন্তস্ুতির উৎকর্ষ ও হ্থৈর্ধের জন্য নি সঙ্গীত 
ছন্দ ও নাটকাদিকেও এদের শিক্ষার স্থান দেওয়া হরেছে। 

মোটের উপর এই :সব শিক্ষার মধ্যে দিয়ে জড়বুদ্ধি শিশু যাতে 
পারিপার্িকের সঙ্গে নিজেকে খাপ খাইয়ে, বাঁ সম্ভব স্বাধীন ও আত্ম- 
নির্ভরশীল হয়ে উঠতে পারে, তাই হবে শিক্ষক ও অভিভাবকের, লক্ষ্য ৷ 


sz 


আপনার শিশু কি লেখাপড়।র ছি ডন 


এই প্রসঙ্গে এই কথাটাও মনে রাখ। দরকার মৌ 
মঙ্গলের জন্য জড়বুদ্ধি স্্রী-পুরুষের কোন সস্তা 
বাঞ্ছনীয় । 


“পিছিয়ে পড়া' শিশুদের অক্ষমতা কি করে 
সারানে। বা কমানে! যায় 


“পিছিয়ে পড়।' শিশুদের অন্ত সব সাধারণ ছেলেদের স্তরে আনবার চেষ্টা 
করতে হলে, সব চাইতে প্রথমে, কেন এই শিশু “পিছিয়ে পড়ছে' তার 
কারণ জান্তে হবে । সেটা তার দৈহিক অবস্থা, মানসিক-বুত্তি বিকাশের 
অপরিপূর্ণতা, সামাজিক বা পারিপাশিক অব্যবস্থা-_-কোনটার জন্য তা 
জান। প্রয়োজন | তুচ্ছ বলে কোন কারণকে অবহেল| করা চলবে এনা। 
যদিও তুচ্ছ কারণে অক্ষমতা না হতেও পারে, তবুও এই তুচ্ছ কারণই 
হয়তো শিশুর চিকিৎসার বিপ্ন ঘটাতে পারে, শিশুর শারীরিক অবস্থা, 
সামাজিক অব্যবস্থ। অথবা শিক্ষার দোষ বদি.এই পিছিয়ে পড়ার কারণ 
হয়, তবে তা দূর কর! অপেক্ষাকৃত সহজ, কিন্ত মানসিক কোনরূপ 
দুর্বলতার জন্য যদি এর স্থষ্টি হয়ে থাকে, তবে তা দূর করবার 
একমাত্র উপায়, বিশেষজ্ঞ শিক্ষকের অধীনে বিশেষ শিক্ষার ব্যবস্থা করা। 


বিশেষ শিক্ষাব্যবস্থা 


এখন প্রশ্ন হচ্ছে যে, এই বিশেষ ব্যবস্থা কি রকম হবে? সর্ব-প্রথম 
এই শিশুদের প্রয়োজন, পৃথকভাবে পড়ানোর ব্যবস্থা করা। ক. 
প্রায়ই দেখা যার যে, অন্য শিশুদের সাথে যদি এদের শিক্ষা দেওয় 


তবে শিক্ষকের! অধিকাংশ ছেলেরা যতটা পড়া শিখতে পারে তার উপর 


নির্ভর করেই এগিয়ে যান। পিছিয়ে পড়া ছ' একটি শিশুর উপরধীর ; 


পড়ে দৃষ্টি না। এই পিছিয়ে পড়া শিশুরাও প্রথম প্রথম তার শ্রেণীর : 
€6.5.8. ৪ ৮ 


নন 
Bate 15777 


২২... আপনার শিশু,কি লেখাপড়ায় পিছিয়ে পড়ে ? 


অন্তু শিশুদের সাথে $এগিয়ে যেতে খুবই চেষ্ট। করে, অল্পদিন পরেই: 
নিজের অক্ষমতা সম্বন্ধে সজাগ হয়ে পড়ে এবং এতে যেটুকু ' চেষ্টা সে 
প্রথমে করছিলো তাও ছেড়ে দেয় । ফলে সে আরও পিছিয়ে পড়তে 
থাকে। 

এ ছাড়। দেখা যার যে, একটি ‘পিছিয়ে পড়া" শিশুর অক্ষমতার কারণ 
অপর ‘পিছিয়ে পড়া” শিশুর অক্ষমতার কারণ হতে আলাদা, কাজেই সব 
“পিছিয়ে পড়া' শিশুকে যদি একই রকম শিক্ষা দেওয়া বায়: তাতেও ফল 
বেনী হবে ন! । কারণ এই ‘পিছিয়ে পড়” শিশুদের প্রত্যেকেরই প্রয়োজন, 
ব্যজিগত যত্ন ও ব্যক্তিগত তদারকের এবং সেই অনুযায়ী তাঁদের “শিক্ষার 
ব্যবস্থ৷ করা, একটি শ্রেণীর প্রত্যেকটি শিশু যাতে লেখাপড়ায় সমানভাবে 
এগিয়ে যায় সেদিকে খুব তীক্ষ দৃষ্টি রাখতে হবে ।যদি কোন শিশু) শ্রেণীর, 
অপর শিশুদের চাইতে বেশী এগিয়ে বায় অথবা পিছিয়ে পড়ে, তবে তার 
শিক্ষার পৃথক ব্যববস্থা করতে হবে। যদি কোন শিক্ষক একই শ্রেণীতে 
প্রত্যেক শিশুর সাথে পিছিয়ে পড়া শিশুটিকেও একইভাবে শিক্ষিত 
করতে চান, তবে তাঁকে অনেক বেশী পরিশ্রম করতে হবে, কাজেই 
“পিছিয়ে পড়া’ শিশুদের শিক্ষার জন্য পৃথক ব্যবস্থা হওয়াই বাগুনীয়। 

পাশ্চাতা দেশে এই সব শিশুদের জগ্ত পৃথক বিদ্যালয় স্থাপিত হয়েছে। 
এই ধরণের বিগ্ভালরগুলিতে বয়স অনুপাতে খুবই কম পড়ে__এইরূপ 
শিশুর সংখ্যাই সেখানে বেশী। এই রকম কোন কোন বিদ্যালয়ে ১১ 
বছরের উপরের বয়সের ছেলেমেয়েদের ভর্তি করা হয়। পরে মানসিক 
বিকাশ, অনুসারে তাদের শিক্ষার ব্যবস্থা করা হয়। 


বিশেষ শ্রেণী ব্যবস্থ। 


কিন্তু এইরপ বিদ্যালয় স্থাপনের অগ্নবিধা অনেক। কারণ এইরূপ 
একটি বিদ্যালয় স্থাপন ব্যয়সাপেক্ষ_তাছাড়। “পিছিয়ে পড়া! শিশু যদি 


ক 


ত্বাপনার শিশু-কি লেরাপড়ায় পিছিয়ে পড়ে ? ২৩ 


যায় বেষ্ট না পাওয়া যায়, তরে একটি বিশেষ বিদ্যালয় স্থাপন করাও 
সম্ভব নয়৷. কাজেই ‘পিছিয়ে পড়া' শিশুদের জন্য আলাদা বিদ্যালয় স্থাপন 
করার চাইতে পৃথক শ্রেণীতে এদের পড়াবার. বার্থ করা অনেক অল্প- 
ব্যয়দাপেক্ষ । যদি একই বিদ্যালয়ে অন্যসব শ্রেণীর মতো “পিছিয়ে 
পড়" ছেলেদের জন্তু বিশেষ শ্রেণীর ব্যবস্থা করা হয় তাহলে অনেক দিক 


থেকেই সুবিধা! হয়। 
প্রথমত. তাতে শ্রেণীর সাধারণ ছাত্র-ছাত্রী থেকে “পিছিয়ে পড়া? 


শিশুটিকে পৃথক করবার সুবিধা হয় এবং কম সময়ের প্রয়োজন হয়। এ 
ছাড়াও যারা মানসিক দুর্বলতায় ভুগছে অথবা যারা জড়বুদ্ধি সম্পন্ন, তার! 
ছাড়! অস্ত শিশুরা-_যারা কোন কারণে -সামায়িকভাবে পিছিয়ে পড়েছে, 
তাদের উপযুক্ত শিক্ষা দেবার পর যখন তারা অন্ত পাঁচটি শিশুর সমান 
উপযুক্ত হ'তে পারে, তখন তাদের আগের শ্রেণীতে ফিরে যাওয়ার সুবিধা 
হয় মানসিক-দুর্বল শিশু ছাড়া অন্য ‘পিছিয়ে পড়া' শিশুদের সাধারণ 
শ্রেনীতে ফিরে যাবার. জু. কতটা সময়ের প্রয়োজন ত! নির্ভর করবে 
ব্যক্রিগত- যত্ন; বুশিক্ষার ব্যবস্থা ও শিশু কতটা পিছিয়ে পড়েছে, কি 
কারণে পিছিয়ে পড়েছে তার উপর ॥ যদি 'পিছিয়ে পড়া" শিশুদের জন্য 
পৃথক. শ্রেণী গঠন করা খুবই অস্থবিধাজনক হয়, তবে সাময়িক ভাবে 
একই: শ্রেণীতে যে.ক'টি “পিছিয়ে পড়া" শিশু আছে তাদের নিয়ে বিশেষ 
অধ্যাপনার বাবস্থা করা প্রয়োজন । অন্য শিশুদের চাইতে বেশী সময় 
ও বেশী যত্ব দিয়ে। এদের জন বিদ্যালয়ের নির্ধারিত সময় ছাড়াও অন্ত 
সময়ে শিক্ষার ব্যবস্থা করা উচিত। এই সব শিশুর সাথে এমনভাবে 
ব্যবহার করতে: হবে যাতে তাদের আত্ম-মর্যাদায় আঘাত না লাগে. 
অধবা-তাদের অক্ষমতা সম্বন্ধে তারা অতিরিক্ত সচেতন হয়ে না পড়ে 
পিছিয়ে পড়া” শিশুর পক্ষে ব্যক্তিগত ভারে-শিক্ষার প্রয়োজন আছে 


ঠিকই-+কিস্ত তাই বলে সব সময়েই তার ওপর জোর দে উচিত নয় 
যার ১ 


5.9.2.2 


|) 


২৪ আপনার শিশু কি লেখাপড়ার পিছিয়ে পড়ে? 


কারণ, সমবেত ভাবে শ্রেণীতে পাঠ দিলে ছেলেদের মধ্যে উৎসাহ 
বোধ বেশী হয়। গল্প, নীতি, সামাজিক, স্বাস্থ্য, নাগরিক-শিক্ষ! ইত্যাদি 
বিষয়গুলিও সম্ভব ক্ষেত্রে একই সাথে দেওয়া দরকার | 


অতিরিক্ত শিক্ষ। ব্যবস্থা! 


শিশুদের জন্য অতিরিক্ত শিক্ষার ব্যবস্থা করবার সময় লক্ষ্য রাখতে 
হবে যে, শিশু কোন বিষয়ে কাচা? একটি “পিছিয়ে পড়া” শিশু সব বিষয়ে 
কাচা না হতেও পারে । প্রায়ই দেখা যার যে, শিশুরা তিনটি প্রধান 
বিষয়ে কীচা হয়। পঠন, বানান ও অঙ্ক॥ একট বা দুইটা বিষয়ে 
শিশুটির অজ্ঞতার জন্য শিশুটাকে সবসময় তাড়না করা উচিত নয়। 
বরং এ বিষয়ে সে যাতে অন্য শিশুদের সমান জ্ঞান অর্জন করতে 
পারে তার জন্য বিশেষভাবে চেষ্টা করা প্রয়োজন কোন মনস্তাত্বিকের 
পরামর্শ নেওয়ার । কারণ তার] শিশুকে বৈজ্ঞানিক উপায়ে পরীক্ষা 
কর্বার পর, কোন্‌ উপায় অবলম্বন করলে সব চাইতে সহজে সেই 
শিশুটার অক্ষমত| সারানো ,যাবে ত। বল্তে পারবেন: এবং 
প্রয়োজন হলে সেই অনুযারী ব্যবস্থাও কর্বেন। -তবে শিক্ষকদের কে 
কোন বিষয়ে কাঁচা, কে কতটা পিছিয়ে পড়েছে তার দিকে যেমন 
নজর রাখতে হবে--তেমনি যিনি এদের পড়াবেন, তিনি -পড়াঁবার 
ঠিক: উপযুক্ত কি না তাও "দেখে নেওয়া" প্রয়োজন । তার বয়স, 
তার ব্যক্তিত্ব, তার চালচলন শিশুদের উপর যথেষ্ট প্রভাব বিস্তার 
করে| অনেক সময় দেখা যায় যে, শিক্ষকদের মধ্যে ধার. কম কাজ 
অথবা বিনি কম অভিজ্ঞ, তাদের এইসব: শিশুদের: শিক্ষা দেবার কাজে 
নিযুক্ত করা হর। কিন্তু এইসব শিশুদের জন্য প্রয়োজন" সবচাইতে 
অভিজ্ঞ ও ব্যক্তিত্ব সম্পন্ন শিক্ষকের ( এ ছাড়া এইসব “পিছিয়ে 
পড়া শিশুদের শিক্ষার জন্য শিক্ষকের বিশেষ শিক্ষার প্রয়োজন 


আপনার শিশু কি লেখাপড়ায় পিছিয়ে পড়ে? হা 
এই শিশুদের সাথে শিক্ষকের ব্যবহার করতে হবে ধৈর্য ও সহানুভূতির 
সঙ্গে । পাঠে মনঃসংযোগ করবার জন্য শিশুদের " অঙ্ুপ্রেরণ| দিতে 
হবে। প্রত্যেক শিশুর উপর সমান ও. ব্যক্তিগত ভাবে দৃষ্টি 
রাখতে হবে! 
কাজেই পিছিয়ে পড়। শিশুদের জন্য যে-শিক্ষাদানের ব্যবস্থা করা 
হবে, তাতে শিশুর সংখ্যা যাতে বেশী ন| হর সে দিকেও লক্ষ্য রাখতে 
হবে। প্রত্যেকটা শিশুর পারিবারিক ইতিহাস, তার জীবন-ইতিহাস 
ও কে কতটা উন্নতি করছে তার তালিকা রাখ প্রয়োজন । 


ছাত্র-শিক্ষক সহযোগিতা 


স্কটল্যাণ্ডের হীনবুদ্ধি শিশুদের শিক্ষক-শিক্ষণ বিভাগের অধ্যাপক, 
ফ্রেজার সাহেব বলেন, একই শ্রেণীতে ছাত্র-শিক্ষক সহযোগিতার 
দ্বারা (পিছিয়ে পড়া' শিশুদেরও সাহায্য করা যায়| শ্রেণীর প্রত্যেকটি 
ভালে। ছেলেকে একটি করে “পিছিয়ে পড়|' ছেলেকে সাহায্য করার 
দায়িত্ব দিলে, তাতে সুফল পাওয়া যায়। খুব বেশী ‘পিছিয়ে পড়া” 
“শিশুদের উৎসাহিত করার একটি উৎকৃষ্ট উপায় হলো, শ্রেণীতে কোন 
নতুন শিশু এলে, তাকে পুরাণো পড়া, শ্রেণীর নিয়মকানুন ইত্যাদি 
বুঝিয়ে দেবার ভার এ ‘পিছিয়ে পড়া' শিশুটির উপর দেওয়।। এতে 
ভার আত্মবিশ্বাস জাগে এবং সামাজিক কাজে তার মত লোকেরও 
যে প্রয়োজন আছে একথা সে বুঝতে শেখে । 

যথাযথ চিকিৎসার ব্যবস্থা 

প্রত্যেক পিছিয়ে পড়া" শিশুর সম্বন্ধে কৌন ব্যবস্থা করবার পূর্বে 
কাকে চিকিৎসকের "ছারা পরীক্ষা, করা প্রয়োজন । কারণ সামান্ত 
শারীরিক দোষেও মানসিক অবসাদের' সৃষ্টি হতে পারে: তাছাড়া গ্রন্থি 


২৬ আপনার শিশু কি.লেখাপড়ার় পিছিয়ে পড়ে 2 


গুলি ঠিক. মতো কাৰ্যক্ষম আছে কি না দেখানে| দরকার ; তার শরীরের - 
অঙ্গ-প্রত্যঙ্গের কোন রকম দোষ থাকলে তারও চিকিৎনার প্রয়োজন । 

যদিও অধিকাংশ ক্ষেত্রেই. শারীরিক ও মানসিক ভূর্বলতাই শিশুর, 
পিছিয়ে পড়ার কারণ, তবুও দেখ! যায় যে বাড়ীর ব! সামাজিক 
আবেষ্টনীও শিশুর উপর যথেষ্ট প্রভাব বিস্তার করেছে! কেবলমাত্রণ 
চারপাশের আবে্রনীই শিশুর শিক্ষার অস্তরায় হয়ে দরাড়াচ্ছে, এমনও, 
প্রায়ই দেখা যায়। এর প্রতিকারের জন্য সমস্ত দেশেই সমাজ- সেবকদের, 
আজ বিশেষ প্রয়োজন । 


জমাজসেবীর দায়িত্ব 


এই সব সমাজ-সেবকদের শিশুর অভিভাবকের ওপর প্রভাব বিস্তার 
করতে হবে এবং দেখতে হবে, যাতে শিশু মুক্ত-বাতাসে নির্দোষ 
আমোদ প্রমোদ করতে পারে, যথেষ্ট পরিমাণে পুষ্টিকর খাগ্ধ পায় 
পরিধেয় বন্ত্ের অভাব না থাকে এবং ঘুমাবারও কোন অস্গুবিধা না 
থাকে। শিশুর অবসর সময়ও যাতে ভাল গল্প, খেলাধূলা, ভাল বই 
পড়ার মধ্য দিয়ে, ভাল সঙ্গীর সাথে কাটে সে বিষয়েও যথেষ্ট সচেতন ' 
হওয়া প্রয়োজন | 

কেবলমাত্র শিক্ষকের ওপর নির্ভর করা ভুল-_কারণ শিক্ষকের সাথে 
ছাত্রের সম্পর্ক অধিকাংশ ক্ষেত্রেই মাত্র দিনে পাচ ঘণ্ট| কি ছয় ঘণ্ট। ৷ 
শিশু বদি বিদ্যালয়ে খুব ঘন-ঘন অনুপস্থিত হয়, তবে তাঁর কারন. 
অনুসন্ধান করতে হবে এবং শিশুর পাঠ্য তালিক! এমন ভাবে করতে হবে 
যাতে শিশু বিদ্যালয়ের দিকে আকৃষ্ট হয় । 


সাধারণ অভিভাবক ও পিছিয়ে পড়া শিশু 
সাধারণতঃ অভিভাবকের! মানতেই চান, ন। 


‘যে, তাদের 
€ছেলেমেয়ের| অন্যের থেকে পিছিয়ে পড়তে পারে । 


তাদের ধারণ! 


আপনার শিশু কি লেখাপড়ার পিছিয়ে পড়ে ? ২৭5 


সব শিশুই সমান $ কাজেই পাচজনে যা পারে তাদের' শিশুরাও তাই- 
পারবে | তাই শিশুকে বখন ক্রমান্বয়ে পিছিয়ে পড়তে দেখেন, তখন 
হয় বিদ্যালয় বা শিক্ষকমশায়দেরই তারা এর জন্ত দায়ী করে থাকেন 
না হয় শিশুর ওপরই এর শোধ তুলে আক্ষেপ মেটান।. কিন্ত যারা 
এই পুত্তিকার আগের পাতাগুলি ও “শিশুলালনী গ্র্থমালাঃর অন্তর্গত অগ্য 
কয়েকখানি পুস্তিকা পড়েছেন, তারা নিশ্চয়ই বুঝতে পেরেছেন যে, সব. 
শিশুই একই রকম ক্ষমতা নিয়ে জন্মায় না; কাজেই সব শিশুই যে সমান; 
হবে এটা আশ; কর! ভুল ৷ তবে শিশু যে-সম্ভাবনা নিয়ে জন্মায় তাকে 
বিকশিত হতে সাহায্য করা সব. মা-বাবারই কর্তব্য । সেই পথে 
যে-সব অন্তরায় এসে উপস্তিত হয়, সেগুলি সযত্রে দূর করে শিশুকে" 
বৃহত্তর জগতেব সন্মুখীন হতে হারা যাহায্য করতে পারেন | 

শিশু নেহাৎ জড়বুদ্ধি সম্পন্ন না হলে, শিক্ষা-পথের অন্তরায়: 
গুলি দুর কর! কঠিন নয়। তবে প্রশ্ন হতে পারে পিছিয়ে পড়া' 
শিশুতে| দেখতে অন্ত ছেলেদের চেয়ে একটা অদ্ভুত রকমের কিছু নয়, 
তবে সাধারণ বাবা মারা কি করে ঠিক করবেন যে, তাঁদের ছেলে 
মেয়ে সাধারণ ছেলেমেয়ের মতন কি ন? 

অভিভাবকরা যদি একটু লক্ষ্য করে দেখেন, তাহলেই তারা 
শিশুর শিক্ষার পথে অন্তরায় কোথায় তা সহজেই ধরতে পারেন। 
তারা এইটুকু দেখুন যে, শিশু তার কাজকর্ম সব কিছু চোখের খুব, 
কাছে নিয়ে এসে করে কি না? পিছন ফিরে কথা বললে সে শুনতে 
পায় কি না? ফিদ্ফান্‌ কথা বললে তার শুনতে অসুবিধা হয় কি না? 
সে হঁ| করে নিঃশ্বাস নেয় কিনা? সে অত্যন্ত মেজাজী কি-না?” 
কথা বলায় তার কোন দোষ আছে কিনা? তাকে দেখে অলস, 


প্রকৃতির বলে মনে হয় কি না? তার মধ্যে পুষ্টির অভাব 
আছে কিনা? সে যথেষ্ট পরিমাণে বিশ্রাম পায় কিন| ইত্যাদি! 


২৮ আপনার শিশু কি লেখাপড়ায় পিছিয়ে পড়ে ? 

দৈহিক ক্রটির জন্তে শিশু সময় সময় লেখাপড়ায় পিছিয়ে পড়ে 
শিশুর মাঝে এই ক্রটিগুলি দেখলে, ডাক্তারের পরামর্শ মতো তা দূর 
করলে সুফল আশা করা যেতে পারে । এ-দিক দিয়ে শিক্ষক ও 
অভিভাবক সহযোগিতারও যথেষ্ট প্রয়োজন আছে ॥ শিশু চিকিৎসক ও 


-মনোবিদের সাহায্যও উপেক্ষণীয় নয়। আজকের দিনে প্রতিটি” 


প্রগতিশীল বিদ্যালরেই একজন শিশু-চিকিৎসক ও মনোবিজ্ঞানী থাকা 
উচিত বলেই -মামাদের মনে হয় | 


এছাড়া দুর থেকে শিশুকে তার সঙ্গী সাথীর মধ্যে লক্ষ্য করলে, 
শিশুর মানসিক স্তর সম্বন্ধে অনভিজ্ঞ অভিভাবক কিছুটা খোজ পেতে 
পারেন। শিশু যখন খেলে তখন লক্ষ্য করুন, সে একলা খেলে না 
অন্ত সাথী খোজে? সে কি তার চেয়ে কম বয়সীদের সাথে থেলতে 
পছন্দ করে? যদি সে রমবম্নসীদের সাথে খেলে, তবে দে সর্দারী 
করতে চায়, না দলের একজন হয়েই তুষ্ট থাকে? যদি সে একলা-একলা 
থাকতে ভালোবাসে, তাহলে বুঝবেন যে, বোধ হয় তার সামাজিক 
"পরিবেশের কিছু পুনর্গঠনের প্রয়োজন ,আছে। বদি সে অল্পবয়সী 
ছেলেদের সঙ্গে খেলতে ভালোবাসে, তাহলে বুঝবেন যে, সে তার 
মানসিক স্তর অনুযায়ী সাথী খুঁজছে এবং তাকে তাহলে “পিছিয়ে পড়া" 
শিশুর মধ্যে গণ্য করতে পারেন। অপরপক্ষে খেলায় শিশু যদি সব 
সময় তার সমবয়সী বা তার চেয়ে বেশীবয়সী সাধীদের মধ্যে সর্দারী 
করতে চার, তাহলে সম্ভবতঃ তার উত্চবুদ্ধিই তার পিছিয়ে পড়ার 
অন্তরায় বলে ধরতে পারেন-_অর্থাৎ যে-কাজ তাকে দেওয়া হয় তাঁর 
বুদ্ধির তুলনার তার কাছে সেটা অত্যন্ত হাক বলেই সে কাজ 
-করতে তার মন যায় না। এসব ক্ষেত্রে তার লেখাপড়া বা কাজের 
তালিকার পরিবর্তন বাঞ্ছনীয় । 


শিশু যদি স্কুলের ছাত্র হর, সেখানে তাকে যদি পিছিয়ে পড়তে 


আপনার শিশু কি লেখাপড়ায় পিছিয়ে পড়ে ? ২৯ 


দেখেন» তবে কোন বিষয়ে সে পিছিয়ে পড়ে, সেইটি আগে জানা 
দরকার | তারপর কেন পিছিয়ে পড়ছে সেটা জান! -দরকার ও সেইমত 
ব্যবস্থা করা উচিত। এ ক্ষেত্রে,আগে “পিছিয়ে পড়ার কারণ, স্তবকে 
বে-যে কথা বল! হয়েছে, সেগুলির কোনটি বত মান. তাই অনুসন্ধান: 


'করা দরকার 


শিশুর ক্ষমতানুযারী পাঠ ও কাজের প্রয়োজনীয়তা 


অনেক সমর দেখা যায় যে 'পারব না’ এই রকম একটা হীন ভাবের, 
ভয়েই ছেলেমেয়েরা কোন কাজেই মন দিতে পারে না, ফলে অন্ঠ 
সকলের থেকে সে পিছিয়ে পড়ে। অভিভাবকদের দেখা উচিত, কি- 
লেখাপড়া, কি অন্ত কাজ সব কিছুই যেন শিশুর বয়স ও মনের 
উপযোগী হয়। মনে রাখতে হবে ক্ৃতকার্দতাই সাফপ্যকে এগিয়ে 
নিয়ে আসে, সমস্ত দেহ-মনে নতুন কাজের প্রেরণা যোগায়। 
দুশ্চিন্তা, ভয়, ভাবনা, মানসিক অন্থচ্ছন্দতা থেকে মুক্ত থাকলে, শিশুরা 
ভালভাবে খেতে পারে, তাদের পরিপাকক্রিয়াও সুন্দর ভাবে হয়, 
খেলাধুল। তারা আরো! বেশী করতে পারে, বেশী করে ঘুমোতে পারে 
এবং হাসিমুখে খেলার-ছলেই রোমাঞ্চকর অভিজ্ঞতার সঙ্গে উপস্থিত 
নতুন নতুন তত্ত্বের দিকেও মনঃসংযোগ করতে পারে । 

অপরদিকে, উপধূ্পরি “ অক্বৃতকার্যত| শরীরকে অন্ুস্থ করে 
তোলে, উন্তমকে. দাবিয়ে রাখে, খাওয়া, খেলা, ঘুম সব কিছুর পক্ষেই 
ত ব্যাঘাত ঘটার । আর তাছাড়া, অক্কৃতকার্যতার কথা কল্পনা করে 
শিশু কোন কাজে বা পড়ায় মোটেই মন লাগাতে পারে না ক্রমান্বয়ে 
অরুতকার্ধতা ঘটতে থাকলে শিশু: ভবিষ্যতের সন্মুখীন হতে, চার না, 


ফলে কম বয়সে সে তো অনগ্রসর হয়েই পড়ে, এমন কি তার শারীরিক, 


মানসিক ও নৈতিক অবনতি ঘটাও কিছুমাত্র বিচিত্র নয়! 


৩২ আপনার, শিশু কি লেখাপড়ায় পিছিয়ে পড়ে? 


এদিক দিয়ে অনেকটা কাজ. হতে পারে ।- শিশুকে ড্রিল; গান; বা' 
বাজনার সাথে সহজ নাচ: শিখিয়ে, এদিক দিয়ে তাকে সাহায্য করা 
যেতে পারে খুব পিছিয়ে পড়া! শিশুর পক্ষে ডিলের কথা বুঝে কাজ 
করা কঠিন লাগে, সেক্ষেত্রে গানের - সাথে: খেলা? সহজ গ্রাম্য,নাচ 
এইসব, দিয়ে বাধাটা- দূর করা যেতে পারে সুর, ছন্দ -ও তাল 
মানুষের উপর খুব প্রভাব বিস্তার করে থাকে। 'পিছিয়ে-পড়া” শিশুরা. 
এর দ্বারা বহুলাংশে উপকৃত হয় । 


শিশুর মানসিক শক্তিকে একত্রিত করবার জন্য শিশুর সংগ্রহের" 
খেয়ালকে উৎসাহিত করা উচিত । হয়তো বড়দের দৃষ্টিতে ছবি সংগ্রহ, 
নুড়ি সংগ্রহ, রাংত| সংগ্রহ ইত্যাদি খেয়াল তুচ্ছ বলে মনে হতে পারে, 
কিন্তু ভবিষ্যতের দিকে লক্ষ্য রেখে ‘পিছিয়ে পড়া” শিশুর কৌতুহলকে 
কেন্দ্রীভূত করার জন্য এর প্রয়োজন আছে | বিশেষজ্ঞদের মতে “পিছিয়ে 
পড়া" শিশুকে বেণী করে হাতের কাজ করতে দেওয়া বিশেষ দরকার 
. কারণ, এর মধ্যে দিয়ে তাদের অতি: প্রয়োজনীয় অভীবগুলি পুর্ণ 
হয়া খনি 
পরিশেষে অভিভাবকদের এই কথা মনে রাখতে হবে যে “পিছিয়ে 
পড়া' শিশুদের শিক্ষার জন্য বিশেষ কোন শিক্ষা পদ্ধতি বেধে দেওয়া চলে 
ন! যেমন প্রয়োজন দেখা দেয় সেইরকম ব্যবস্থা কর দরকার | কাজের 
প্রাথমিক পর্যায়ে শিশুর অসুবিধা, অপছন্দ ও অতৃপ্তির ভাব দূর হ’লে 
ধীরে-বীরে তার কাছে উচ্চতর কঠিন কাজ দিতে হবে। মনে রাখতে 
হবে শিশুর কাছে “আত্মতৃপ্তিই প্রথম কথা, তারপরে অন্য কিছু” 

